paragraph_text: Poprečno gledano, polucijev odražava presjek riječnoga korita ili bazena. S rubova se podloga polukružno spušta prema ravnom dnu. Ovisno o športu i disciplini, u uporabi su različite visine bočnih vrhova, koji mogu imati i produžetke. Time se postižu različite amplitude (razlike u visini) podnožja i rubova. Složeniji elementi (trikovi) zahtijevaju veće amplitude.